cyanic-selkie/wikianc huggingface dataset:
முத்தப்பன் கோயில்
பரசின்னி கடவு முத்தப்பன் கோயில் (Parassinikadavu Muthappan temple) என்பது தென்னிந்தியாவின், கேரளத்தின், கண்ணூர் மாவட்டத்தில் அமைந்துள்ள ஒரு கோயில் ஆகும். இது அந்தூர் நகராட்சியின், பரசின்னிகடவு பகுதியில், வளபட்டணம் ஆற்றங்ரையில் அமைந்துள்ளது. இது தளிப்பறம்பாவிலிருந்து 16 கி.மீ. தொலைவிலும் கண்ணூரில் இருந்து 16 கி.மீ. தொலைவிலும் அமைந்துள்ளது. இக்கோயிலின் முதன்மை தெய்வம் முத்தப்பன் ஆவார். கோயிலில் தினமும் இருவர் திருவப்பன், வெள்ளாட்டம் என்னும் இரண்டு வேடங்களை அணிந்து, மாந்திரீக நடனமான தெயத்தை ஆடுகின்றனர். உள்ளூர் பாரம்பரியத்தின் படி, சிவபெருமானே இங்கு  முத்தப்பனாக உள்ளார்.
வெள்ளாட்டம் மற்றும் திருவப்பன் ஆகியவை வட மலபாரின் கவு எனபடும் கோயில்களில் ஆடப்படும் 'தெயம் கெட்டி-ஆடல்' என்ற ஆட்டத்தின் இரண்டு வகைகளின் பொதுவான பெயர்களாகும்.
முத்தப்பன் கதை
இவன் குன்னதூர்பாடி என்ற கிராமத்தை அடைந்தபோது, அங்கு சாந்தன் என்னும் பழங்குடியினன் பனை மரத்திலிருந்து கள் இறக்குவதைக் கண்டான். அவன் சென்றபிறகு இவன் மரத்தில் ஏறி கள்ளை எடுத்து குடித்தான். தினமும் இது தொடர்ந்தது.
மரத்தில் கள்ளின் அளவு குறைவதைக் கண்ட சாந்தன் ஒளிந்திருந்து கண்காணித்து வந்தான். அப்போது மரத்தில் இவன் ஏறி கள் குடிப்பதைக் கண்டு ஆத்திரபட்டு தன்னிடம் உள்ள அம்பை எய்தான். அம்பை எய்த அடுத்தகணம் சாந்தன் கல்லாக மாறிவிட்டான். மறுநாள் காலையில் அங்கு வந்த சந்தனின் மனைவி, தன் கணவனின் நிலையைக் கண்டு வருந்தி, சுற்றிலும் பார்த்தாள். அவளுக்கு, அங்கிருந்த பனைமரம் ஒன்றில் வயதான ஒருவர் அமர்ந்திருப்பது போன்று அவளுக்கு தெரிந்தது. உடனே அவள் அவரைப் பார்த்து, ‘முத்தப்பா, கல்லாய்க் கிடக்கும் என் கணவனைக் காப்பாற்ற இறங்கி வா’ என்று வேண்டினார். ( வட கேரளத்தின், வட்டார வழக்கில் ‘முத்தப்பன்’ என்றால் ‘தாத்தா’ என்று பொருள்) பனை மரத்திலிருந்து இவனும் கீழிறங்கி வந்தான். இவர் சாந்தனை, கல் உருவத்திலிருந்து விடுவித்துச் சுய உருவம் கொடுத்தான். இதனால் மகிழ்ச்சியடைந்த அந்தத் தம்பதியர், இவனை முத்தப்பன் என்றே அழைத்ததுடன், இவனுக்கு கோவிலை கட்டி வழிபடத் தொடங்கினர். குன்னத்தூர்படியில் அமைந்த இந்தக் கோயிலே முத்தப்பனின் முதல் கோயில் எனப்படுகிறது. சாந்தனுவும், அவனது மனைவியும் முத்தப்பனுக்கு, அவன் விரும்பிய கள், மீன், கருவாடு, இறைச்சி போன்றவைகளைப் படைத்து வழிபட்டு வந்தனர். இப்போதும் இதே வழிபாடு தொடர்கிறது.
முத்தப்பனின் பயணம் முழுவதும் எப்போதும் பின்தொடர்ந்த ஒரு நாயையும் இவனது கதை விவரிக்கிறது. எனவே, முத்தப்பன் கோவிலில், நாய்கள் தெய்வீகமாகக் கருதப்படுகின்றன, கோவில் நுழைவாயிலில் இருபுறமும் நாய் சிலைகள் உள்ளன.
குறிப்புகள்
பகுப்பு:கண்ணூர் மாவட்டத்திலுள்ள இந்துக் கோயில்கள் பகுப்பு:Coordinates on Wikidata
ஹேமந்த் சோரன்
ஹேமந்த் சோரன் (हेमंत सोरेन, பி. ஆகஸ்ட் 10, 1975) ஜார்க்கண்ட் மாநிலத்தின் ஐந்தாம் முதலமைச்சர் ஆவார். 2013ஆம் ஆண்டின் ஜூலையில் இருந்து 2014 திசம்பர் 28 வரை முதல் அமைச்சராகப் பதவி வகித்தார். ஜார்க்கண்ட் முக்தி மோர்ச்சா கட்சியைச் சேர்ந்த இவர், முன்னாள் ஜார்க்கண்ட் முதலமைச்சர் சிபு சோரனின் பிள்ளை. ஜார்க்கண்டின் ராம்கர் மாவட்டத்தில் பிறந்து வளர்ந்தார். இந்தியாவில் மிக இளமையான முதலமைச்சர் இவரே.
வெளி இணைப்புகள்
பகுப்பு:வாழும் நபர்கள் பகுப்பு:1975 பிறப்புகள் பகுப்பு:ஜார்க்கண்ட் அரசியல்வாதிகள் பகுப்பு:ஜார்க்கண்டு மாநில முதல்வர்கள் பகுப்பு:ஜார்க்கண்டு சட்டமன்றத்தின் முன்னாள் உறுப்பினர்கள் பகுப்பு:மாநிலங்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:சந்தாலிகள்
ஆலேன்பிரிங்கைட்டு
ஆலேன்பிரிங்கைட்டு (Allanpringite) என்பது Fe3+3(PO4)2(OH)3•5H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பாசுபேட்டு வகை கனிமம் என்று இக்கனிமம் வகைப்படுத்தப்படுகிறது. ஆத்திரேலியாவைச் சேர்ந்த தெற்கு ஆத்திரேலிய அருங்காட்சியகத்தின் கனிமவியலாளர் ஆலேன் பிரிங்கு என்பவர் கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது. அலுமினியம் பாசுபேட்டு கனிமமான வேவெலைட்டு என்னும் கனிமத்தின் வரிசையொத்த Fe3+ பாசுபேட்டு கனிமம் ஆலேன்பிரிங்கைட்டு ஆகும். ஆனால் இது வேறுபட்ட படிகச் சீர்மையைக் கொண்டுள்ளது. வேவெலைட்டு கனிமம் நேர்சாய்சதுரப் படிகச்சீர்மையை கொண்டுள்ளது ஆனால் ஆலேன்பிரிங்கைட்டு ஒற்றை சரிவச்சு படிகச் சீர்மையைக் கொண்டுள்ளது. ஊசி வடிவப் படிகங்களாக, எப்போதும் இரண்டு மில்லிமீட்டர் நீளமுள்ள இரட்டைகளாகவும் இணை கட்டுகளாகவும் உருவாகிறது. கைவிடப்பட்ட இரும்பு சுரங்கங்களில் ஆலேன்பிரிங்கைட்டு மற்ற இரும்பு பாசுபேட்டுகளுடன் இணைந்து காணப்படுகிறது .
மேற்கோள்கள்
பகுப்பு:பாசுப்பேட்டு கனிமங்கள் பகுப்பு:ஒற்றைச்சரிவச்சுக் கனிமங்கள்
இஷா தல்வார்
இஷா தல்வார் என்பவர் மலையாளம், தெலுங்கு, இந்தி மற்றும் தமிழ் திரைப்படங்களில் நடிக்கும் ஒரு இந்தியத் திரைப்பட நடிகை ஆவார். இவர் தட்டத்தின் மறயத்து என்னும் மலையாளத் திரைப்படம் மூலம் அறிமுகம் ஆனார்.
மேற்கோள்கள்
பகுப்பு:இந்தியத் திரைப்பட நடிகைகள் பகுப்பு:1987 பிறப்புகள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:இந்திய நடிகைகள்
பீனா அகர்வால்
பீனா அகர்வால் (Bina Agarwal) பொருளாதாரப் பேராசிரியரும், தில்லி பல்கலைக்கழகப் பொருளாதார வளர்ச்சி நிறுவனத்தின் இயக்குனரும் ஆவார். இவர் நிலம், வாழ்வாதாரம் மற்றும் சொத்துரிமை, சூழல் மற்றும் வளர்ச்சி, அரசியல் பொருளாதாரம், வறுமை மற்றும் சமத்துவமின்மை, சட்ட மாற்றம், விவசாயம் மற்றும் தொழில்நுட்ப மாற்றங்கள் போன்றவற்றைப் பற்றி விரிவாக எழுதியுள்ளார்.அவரது படைப்புகளில் மிகச் சிறந்ததாகக் கருதப்படும்  A Field of One's Own: Gender and Land Rights in South Asia என்ற புத்தகம், அரசாங்கங்களும், அரச சார்பற்ற நிறுவனங்களும் சர்வதேச நிறுவனங்களும், நிலம் மற்றும் சொத்துரிமையில் பெண்களின் உரிமைகளை ஊக்குவிப்பதில் எப்படிப் பங்காற்றின என்பதை அழுத்தமாகக் கூறியது. இது லத்தின் அமெரிக்காவிலும் மற்றும் உலகளவிலும் பல ஆராய்ச்சிகளை மேற்கொள்ளத் தூண்டியது.
மேற்கோள்கள்
பகுப்பு:பெண் பொருளியலாளர்கள் பகுப்பு:இந்தியப் பொருளியலாளர்கள் பகுப்பு:வாழும் நபர்கள் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள் பகுப்பு:1951 பிறப்புகள் பகுப்பு:இந்தியப் பெண்ணியவாதிகள் பகுப்பு:இந்தியப் பெண் அறிவியலாளர்கள் பகுப்பு:தில்லிப் பெண் அறிவியலாளர்கள்
நவம்பர் 2015
நவம்பர் 2015 (November 2015), 2015 ஆம் ஆண்டின் பதினோராம் மாதமாகும்.
இறப்புகள்
பகுப்பு:2015 2015
விதிமுறை உருவாக்க ஆலோசனை அடிப்படையில் நாடுகளின் பட்டியல்
இது விதிமுறை உருவாக்க ஆலோசனை அடிப்படையில் நாடுகளின் பட்டியல் (List of countries by consultation on rule-making) ஆகும். இது நாட்டு மக்களின் வாழ்க்கைத் தரம், நல்வாழ்வு என்பவற்றைக் கொண்டு அரசாங்கத்தின் வெளிப்படத்தன்மையை அளவிடுகிறது.
உசாத்துணை
பகுப்பு:நாடுகள் தொடர்பான பட்டியல்கள் பகுப்பு:அரசாங்கம்
எடேலா ராஜேந்தர்
எடேலா ராஜேந்தர் ( Etela Rajender, பிறப்பு: மார்ச்   20 1964 ) எனும்   தெலுங்கானா இராட்டிர சமிதிவைச் சேர்ந்த  தெலுங்கானா    அரசியல்வாதி ஆவார். இவர் 2014 முதல் 2018 வரை தெலுங்கானா    மாநில நிதியமைச்சராக  இருந்துள்ளார். இவர் தற்போது சுகாதாரத்துறை அமைச்சராக உள்ளார். இவர் ஹஸுராபாத் சட்டமன்ற தொகுதியில் இருந்து மூன்று  முறை சட்டமன்ற உறுப்பினராக தேர்வு செய்யப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:1964 பிறப்புகள் பகுப்பு:தெலங்காணா அரசியல்வாதிகள் பகுப்பு:இந்திய அரசியல்வாதிகள்
டி. ராஜய்யா
டி.ராஜய்யா (T. Rajaiah, பிறப்பு: ஜூலை   12 1965) எனும்   தெலுங்கானா இராட்டிர சமிதிவைச் சேர்ந்த தெலுங்கானா     அரசியல்வாதி ஆவார் .இவர் 2014 முதல் 2015 வரை      தெலுங்கானாவின் துணை முதல்வராக இருந்துள்ளார். இவர் கான்பூர்  சட்டமன்றத் தொகுதியில் இருந்து  சட்டமன்ற உறுப்பினராக தேர்வு செய்யப்பட்டார்  .2015 ஆம் ஆண்டு முதல் சுகாதாரத்துறை அமைச்சராக இருந்துள்ளார்.இவர் மாதிகா இனத்தை சேர்த்தவர்.
மேற்கோள்கள்
பகுப்பு:வாழும் நபர்கள் பகுப்பு:1965 பிறப்புகள் பகுப்பு:தெலங்காணா அரசியல்வாதிகள் பகுப்பு:இந்திய அரசியல்வாதிகள்
வானமே எல்லை (திரைப்படம்)
வானமே எல்லை (Vaaname Ellai) திரைப்படம் 1992 ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை கே.பாலசந்தர் எழுதி, இயக்கி ராஜம் பாலச்சந்தர் மற்றும் புஷ்பா கந்தசாமி ஆகியோரால் தயாரிக்கப்பட்டது. இத்திரைப்படத்தில் ஆனந்த் பாபு, ரம்யா கிருஷ்ணன், பானுபிரியா, மதுபாலா பப்லு பிருத்திவிராஜ், விசாலி கண்ணதாசன் ஆகியோர் நடித்திருந்தனர்.
கதைச் சுருக்கம்
வாழ்க்கையில் விரக்தியடைந்து தற்கொலை செய்துகொள்ள முடிவுசெய்யும் ஐந்து கதாபாத்திரங்களைப் பற்றிய கதை.
தீபக் (ஆனந்த் பாபு) நீதிபதியாக பணியாற்றும் தனது தந்தையின்மீது மிகுந்த அன்பும், மரியாதையும் கொண்டுள்ளான். தீபக்கின் நண்பன், தீபக்கின் தந்தை லஞ்சம் பெற்று தீா்ப்புகளை வழங்குகிறவா் என்ற உண்மையைச் சொல்லும்போது நம்ப மறுத்து சண்டையிடுகிறான். அவனே தன் தந்தை லஞ்சம் வாங்குவதை நேரில் கண்டதும் அதிா்ச்சியடைகிறான். வசதியாக வாழவும், தீபக்கின் சகோதரிகள் திருமணத்திற்காகவும் லஞ்சம் வாங்க வேண்டியிருப்பதாக தீபக்கின் தாய் அதை நியாயப்படுத்துகிறாள். அதை ஏற்றுக்கொள்ள முடியாத தீபக் லஞ்சப்பணத்தின் மூலம் வாங்கிய தன் இருசக்கர வாகனத்தை எரித்துவிட்டு தன் வீட்டைவிட்டு வெளியேறுகிறான்.
கெளதம் (பிருத்விராஜ் ) பணக்காரத் தந்தையின் (கொச்சி ஹனீஃபா) ஒரே மகன்; தாயை இழந்தவன்;அவனது தந்தையின் அலுவலவத்தில் கணினி இயக்குபவராகப் பணியாற்றுபவள் சுகுணா(விசாலி கண்ணதாசன்). கெளதமும், சுகுணாவும் காதலிக்கிறாா்கள். தன் மகனுக்கு பணக்கார வீட்டுப்பெண்ணை திருமணம் செய்ய நினைக்கும் தந்தை, மகனின் காதலை எதிா்க்கிறாா். கெளதம் தன் காதலில் உறுதியாக இருக்கிறான். அவா்களது காதலைப் பிரிக்க அவன் தந்தை அதிரடியான முடிவெடுக்கிறாா். விதவையான சுகுணாவின் தாயை கெளதமின் தந்தை திருமணம் செய்துகொள்கிறாா். சுகுணா சகோதரி உறவானதை ஏற்க முடியாத கெளதம் வீட்டைவிட்டு வெளியேறுகிறான். வீட்டைவிட்டு வெளியேற விரும்பாத சுகுணா தன் காதலைக் கெடுத்த தாயும், இரண்டாவது தந்தையும் வெறுப்படையும்படி நடந்து பழிவாங்குகிறாள்.
சுபத்ரா தனியே ரயிலில் வரும்போது நான்கு பேரால் கற்பழிக்கப்பட்டு ரயிலிலிருந்து தூக்கி எறியப்பட்டு வாழ்க்கையில் விரக்தி அடைந்தவள்.
ஐந்து பேரும் குன்னூரில் சந்தித்து நூறு நாள்கள் மகிழ்ச்சியாக வாழ்ந்து பிறகு சேர்ந்து தற்கொலை செய்துகொள்ள முடிவு செய்கிறார்கள். ஆனால் அவர்களில் பசுபதி மட்டும் அனைவரையும் தற்கொலை முடிவிலிருந்து மாற்ற முயற்சி செய்கிறான். தான் தற்கொலை செய்வதை காணொளியாக பதிவு செய்து மற்றவர்களை தற்கொலை செய்ய வேண்டாம் எனக் கேட்டுக்கொள்கிறான்.
இது மற்ற நால்வரிடையே குழப்பத்தை ஏற்படுத்துகிறது. அப்போது பசுபதியின் தந்தை அங்கே வருகிறார். பசுபதி இறந்த செய்தியைக் கேட்டு மற்ற நால்வரும்தான் பசுபதி இறப்புக்குக் காரணமானவர்கள் என்று குற்றம் சாட்டுகிறார். இதனால் மற்ற நால்வரும் கோபம் அடைந்து தற்கொலை செய்ய செல்லும்போது அங்கே இறந்துவிட்டதாக எண்ணிய பசுபதி உயிரோடு வருகிறான். பிறகுதான் இந்த தற்கொலை நாடகம் பசுபதி மற்றும் அவன் தந்தையின் திட்டம் எனத் தெரிகிறது. இறுதியாக அவர்கள் தங்கியிருந்த வீட்டின் உரிமையாளராக வரும் பாதிபாண்டியன் (மதன் பாப்) அவர்கள் ஐவரையும் ஆதரவற்றவர்களுக்காக தன் வாழ்வை அர்ப்பணித்த மாற்றுத்திறனாளி காந்திராமனை சந்திக்க வைக்கிறார். காந்திராமனின் அறிவுரையால் தங்கள் தற்கொலை எண்ணத்தைக் கைவிட்டு புதுவாழ்வைத் தொடங்குகிறார்கள்.
திரைப்படத்தின் சிறப்புகள்
நகைச்சுவை நடிகர்களான தாமு மற்றும் மதன்பாப் இருவரும் அறிமுகமான முதல் படம். பசுபதி கதாபாத்திரத்தில் நடித்த கௌதம் சுந்தர்ராஜன், பாலச்சந்தரின் அழகன் திரைப்படத்தில் அறிமுகம் ஆகியிருந்தாலும் தன் திரைவாழ்வில் "மறக்கமுடியாத திரைப்படம் " எனக் குறிப்பிட்டுள்ளார். இயக்குனர் சிகரம் பாலசந்தர் தான் இயக்கிய படங்களில் தனக்குப் பிடித்த 10 படங்களில் ஒன்றாக இப்படத்தைக் குறிப்பிட்டுள்ளார்.
வெளியிணைப்புகள்
பகுப்பு:1992 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. பாலசந்தர் இயக்கிய தமிழ்த் திரைப்படங்கள்‎ பகுப்பு:ராஜேஷ் நடித்த திரைப்படங்கள் பகுப்பு:ரம்யா கிருஷ்ணன் நடித்த திரைப்படங்கள் பகுப்பு:சார்லி நடித்த திரைப்படங்கள் பகுப்பு:கீரவாணி இசையமைத்த திரைப்படங்கள்
மாரி 2
மாரி 2, பாலாஜி மோகன் இயக்கி 2018 ஆம் ஆண்டு வெளியான தமிழ் நகைச்சுவை திரைப்படமாகும். இது 2015 ஆம் ஆண்டில் வெளியான மாரி திரைப்படத்தின் தொடர்ச்சியாகும். தனுஷ், தனது நிறுவனம் வந்தர்பார் பிலிம்ஸ் என்ற நிறுவனத்தின் கீழ் தயாரித்து, தலைப்பு பாத்திரத்தில் நடித்துள்ளார். சாய் பல்லவி, வரலட்சுமி சரத்குமார், டோவினோ தாமஸ் & கிருஷ்ணா குலசேகரன் ஆகியோர் முக்கிய கதாபாத்திரங்களில் நடித்துள்ளார்கள்.
தயாரிப்பு
ஆகஸ்ட் 2018 ல் படப்பிடிப்பு முடிந்தது.
இசை
இசையமைப்பாளர் யுவன் ஷங்கர் ராஜா இந்த திரைப்படத்திற்கு இசை அமைத்துள்ளார்.
வெளியீடு
மாரி 2, 2018 ஆம் ஆண்டு டிசம்பர் மாதம் 21 ஆம் தேதி வெளியிடப்பட்டது.
வெளி இணைப்புகள்
பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
பேட் துவாரகை
பேட் துவாரகை கட்சு வளைகுடாவில் உள்ள சிறு தீவு ஆகும். இதனைத் தீவுத் துவாரகை என்றும் பேட் துவாரகை என்றும் அழைக்கின்றனர். துவாரகை நகரிலிருந்து 32 கி. மீ., தொலைவில் உள்ள ஒகா கடற்கரை வரை பேருந்தில் சென்று, பின் அங்கிருந்து விசைப்படகு மூலம் பேட் துவாரகையை அடையலாம். இங்கு கிருஷ்ணர் சங்கு சக்கரங்களுடன் காட்சி தருகிறார். இங்கு எழுந்தருளி இருக்கும் கிருஷ்ணரை துவாரகாநாத்ஜி என்று அழைக்கின்றனர். இதைக் கிருஷ்ணனின் திருமாளிகையாகவும் சொல்கின்றனர். இங்கு தினந்தோறும் கண்ணனுக்கு குழந்தை போலவும், பிறகு அரசனைப் போலவும் அலங்காரங்கள் நடைபெறும். இங்கு ருக்மணி தேவிதான் உற்சவர். இங்கு கிருஷ்ணன், ஜாம்பவதி, லட்சுமி, நாராயணன் என மொத்தம் ஐந்து கோவில்களும் சங்க தீர்த்தம் என்னும் மிகப் புகழ்பெற்ற தீர்த்தமும் உண்டு.
தொல்லியல் அகழாய்வுகள்
பேட் துவாரகை தீவு சிந்துவெளி நாகரீகத்தின் தொல்லியல் களங்களில் ஒன்றாகும். 1980-களில் பேட் துவாரகையில் அகழாய்வு செய்த போது பிந்தைய ஹரப்பா காலத்து மட்பாண்டகள் கிடைக்கப்பெற்றது. 1982-இல் அகழாய்வு செய்த போது, பொ.ஊ.மு. 1500 ஆண்டுகளுக்கு முற்பட்ட 580 மீட்டர் நீளம் கொண்ட சுவர் கடலில் அமிந்திருப்பது கண்டெடுக்கப்பட்டது. மேலும் அரப்பன் முத்திரைகள், எழுத்துக்கள் பொறித்த குடுவை, செப்புக் கலைஞரின் அச்சு, செப்பு மீன் கொக்கி, கப்பல்களில் அழிந்த பாகங்கள், கல் நகூரம் கண்டுபிடிக்கப்பட்டது.
இவ்விடத்தில் புதிய கோயில்கள் பொ.ஊ. 18-ஆம் நூற்றாண்டில் நிறுவப்பட்டது.
இதனையும் காண்க
பகுப்பு:இந்து புனித நகரங்கள் பகுப்பு:இந்தியத் தொல்லியற்களங்கள் பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:தேவபூமி துவாரகை மாவட்டம் பகுப்பு:குசராத்தில் சுற்றுலாத்துறை பகுப்பு:குஜராத்தின் தொல்லியற்களங்கள்
கிருஷ்ணசாமி மகளிர் அறிவியல் கலை மற்றும் மேலாண்மையியல் கல்லூரி
கிருஷ்ணசாமி மகளிர் அறிவியல் கலை மற்றும் மேலாண்மையியல் கல்லூரி என்பது தமிழ்நாட்டின் கடலூர் மாவட்டத்தில் உள்ள கலை அறிவியல் மேலாணமைக் கல்லூரியாகும். இது மகளிர்க்கான கல்விநிறுவனமாகும். 2007 ஆம் ஆண்டு தொடங்கப்பட்ட இக்கல்லூரியில் இளங்கலைப்பிரிவுகளில் பத்து துறைகளும், முதுகலைப் படிப்பு சார்ந்த ஆறு துறைகளும், இளமுனைவர் பட்டம் சார்ந்த நான்கு துறைகளும் செயல்பட்டு வருகின்றன. இக்கல்லூரி திருவள்ளுவர் பல்கலைகழகத் தரவரிசைப்பட்டியிலில் இடம்பெற்றதாகும். நெல்லிக்குப்பம் முதன்மைச்சாலையில் எஸ். குமராபுரம் என்ற ஊரில் இக்கல்லூரி இயங்கிவருகிறது.
மேற்கோள்கள்
பகுப்பு:கடலூர் மாவட்டத்திலுள்ள தனியார் கலைக் கல்லூரிகள் பகுப்பு:திருவள்ளுவர் பல்கலைக்கழக இணைவுக்கல்லூரிகள்
சக்காரா மன்னர்கள் பட்டியல்
சக்காரா மன்னர்கள் பட்டியல் (Saqqara Tablet), புது எகிப்து இராச்சியத்தை ஆண்ட 19-ஆம் வம்சத்தின் மூன்றாம் பார்வோன் இரண்டாம் ராமேசஸ் ஆடசிக் காலத்தில் (கிமு 1279 - கிமு 1213), சக்காரா நகரத்தில், 58 எகிப்திய மன்னர்கள் பட்டியல் செவ்வக வடிவலான கற்பலகையில், குறுங்கல்வெட்டுகளாகப் பொறிக்கப்பட்டுள்ளது. 1861-ஆம் ஆண்டில் சக்காரா தொல்லியல் களத்தில் கணடுபிடிக்கப்பட்ட இம்மன்னர்கள் பட்டியல், தற்போது எகிப்திய அருங்காட்சியகத்தில் உள்ளது.
இப்பட்டியலில் இரண்டாம் இடைநிலைக் காலத்தில் எகிப்தை ஆண்ட எகிப்தியர் அல்லாத ஐக்சோஸ் போன்ற இன மன்னர்களின் பெயர்கள் பொறிக்கப்படவில்லை. மேலும் எகிப்தின் இறை நம்பிக்கையை மீறி ஆட்சி செய்த எகிப்திய மன்னர் அக்கெனதெனின் பெயரும் இப்பட்டியலில் சேர்க்கப்படவில்லை.
செவ்வக வடிவிலான கற்பலகையில், 58 மன்னர்களின் பெயரும் குறுங்கல்வெட்டுகளில் பொறிக்கப்பட்டுள்ளது. அவைகளில் பல மிகவும் சேதமடைந்த நிலையில் உள்ள்து.
சக்காரா மன்னர்கள் பட்டியல்
சக்காரா மன்னர்களின் பட்டியலில் 19-ஆம் வம்ச மன்னர்களின் பெயரிலிருந்து, முதல் வம்ச மன்னர்கள் பெயர் வரை 58 பார்வோன்கள் பெயர்கள் குறிக்கப்பட்டடுள்ளது. இப்பட்டியலை மேல் வரிசையின் வலது புறத்திலிருந்து, கீழ் வரிசையின் இடது புறமாக படிக்க வேன்டும்.
ஆதார நூற்பட்டியல்
பகுப்பு:எகிப்திய மன்னர்கள் பகுப்பு:எகிப்திய நாகரிகம் பகுப்பு:எகிப்தின் வரலாறு பகுப்பு:பண்டைய எகிப்து
நேபாளத்தின் இராணி ஐஸ்வர்யா
ஐஸ்வர்யா ராஜ்ய லக்ஷ்மி தேவி ஷா (Aishwarya Rajya Laxmi Devi Shah ऐश्वर्या राज्य लक्ष्मी देवी शाह) (7 நவம்பர் 1949 – 1 ஜூன் 2001) காத்மாண்டுவில் உள்ள லாசிம்பெட்டு தர்பாரில் கேந்த்ரா சம்செர் சங் பகதூர் ராணா மற்றும் சிறீ ராச்சிய லட்சுமி தேவி ஷா தம்பதிக்கு முதல் மகளாகப் பிறந்தவர். நேபாள ராணியாக 1972 இல் இருந்து 2001 ஆண்டு வரை இருந்தார். இவர் படா மகாராணி எனவும் அழைக்கப்பட்டார். இவர் ராஜா பிரேந்திராவின் மனைவியாவார். இவர்களுக்கு பட்டத்து இளவரசர் திபேந்திரா, இளவரசர் நிரஞ்சன் மற்றும் இளவரசி சுருதி ஆகிய மூன்று பிள்ளைகள் உள்ளனர்.
மும்பை உலக வர்த்தக மையம்
மும்பை உலக வர்த்தக மையம் (Mumbai World Trade Centre) தெற்கு மும்பையின் கஃப் பரேடு எனப்படும் வணிக மாவட்டத்தில்  உள்ள ஒரு வணிக மையமாகும். மும்பை உலக வர்த்தக மையம் 1970 ஆம் ஆண்டு  இந்தியாவின் முதல் உலக வர்த்தக மையமாக கட்டப்பட்டது. இங்கு எம். விசுவேசரயா தொழில்துறை ஆராய்ச்சி மற்றும் மேம்பாட்டு மையம் (எம்.வி.ஐ.ஆர்.டி.சி) மற்றும் இந்தியத் தொழில் மேம்பாட்டு வங்கி ஆகியவற்றுக்கான இரண்டு கோபுரங்கள் உள்ளன. எம்.வி.ஐ.ஆர்.டி.சி மையம் 1 என்றும் அழைக்கப்படும் 156 மீட்டர் உயரம் கொண்ட இம்மையம் 2010 ஆம் ஆண்டு வரை தெற்காசியாவின் மிக உயர்ந்த கட்டடம் என்ற சிறப்பைப் பெற்றிருந்தது. டார்டியோவில் 2010 ஆம் ஆண்டு 252 மீட்டர் உயரம் கொண்ட தி இம்பீரியல் என்ற இரட்டைக் கோபுரம் கட்டப்பட்டு  மிக உயரமான கட்டடம் என்ற பெருமையை தனதாக்கிக் கொண்டது. சபூர்சி பல்லோன்சி குழுமம் மும்பை உலக வர்த்தக மையத்தைக் கட்டியது.
நேபாளத்தின் இராணி ஐஸ்வர்யா
கல்வி
இந்தியாவில் உள்ள செயின்ட் ஹெலென்ஸ் கான்வென்ட் ஆப் குரஸூங் இல் பள்ளி படிப்பை முடித்தார். 1963 இல் கண்டி ஐஸ்வரி ராஜ்ய லட்சுமி மேல் நிலை பள்ளியில் எஸ் எல் சி தேர்வுபெற்றார். இவர் 1967 இல் பத்மகன்யா கல்லூரியில் இளங்கலை பட்டம் பெற்றார்.
மும்பை உலக வர்த்தக மையம்
1998 ஆம் ஆண்டில், பிரகன் மும்பை மின்சார மற்றும் போக்குவரத்து நிறுவனம் உலக வர்த்தக மையத்தை அந்தேரியின் புறநகர்ப் பகுதியுடன் இணைக்கும் குளிரூட்டப்பட்ட பேருந்து  சேவையைத் தொடங்கியது. மும்பை சத்ரபதி சிவாசி தொடருந்து நிலையத்திற்கும் உலக வர்த்தக மையத்திற்கும் இடையே மேலும் இரண்டு சிறப்பு  பேருந்துகள் இயக்கப்படுகின்றன.
மேற்கோள்கள்
பகுப்பு:மும்பை
நேபாளத்தின் இராணி ஐஸ்வர்யா
நேபாளத்தின் ராணி
1972 இல் ராஜா மகேந்திரா இறந்த பிறகு, பிரேந்திரா ராஜா ஆனார்; ஐஸ்வர்யா பட்டத்தரசி ஆனார்.
ராணி ஐஸ்வர்யா மிகவும் ஆற்றல் உடையவராகவும், வெளிப்படையாக பேசுகின்ற புத்திசாலியாகவும் இருந்தார். அவர் பல்வேறு சமூக மற்றும் கலாச்சார நிகழ்ச்சிகளை ஏற்பாடு செய்தார். அவரது கணவருக்கு சிரமங்கள் வரும் பொழுதுயெல்லாம் ஆதரவாக இருந்தார். அவர் ஒரு தொலை நோக்குடைய பெண்ணாவார். நாட்டுமக்களுக்குத் தேவையானதை புரிந்து கொள்ள கூடியவர். 1990 இல் நேபாளத்தில் ஜனநாயகம் இறுதியாக வந்தது.
நாட்டு மக்கள் ஐஸ்வர்யாவை கணவரைக் கட்டுப்படுத்த கூடிய பெண் என்று நினைத்தனர். காலம் செல்லச்செல்ல அவர் மேல் இருந்த எண்ணம் மக்களுக்கு மாறியது.
இலக்கியப் படைப்புகள்
அவர் இலக்கிய ஆர்வத்தால் சாந்தனி ஷா என்ற புனை பெயரில் எழுதினார். அவரது கவிதைகள் 'அப்னை ஆகாஷ் அப்னை பரிபேஷ்' என்ற தலைப்பின் கீழ் தொகுக்கப்பட்டன. இவர் ஒரு பிரபலமான பாடல் இசையமைப்பாளர். இவரது பாடல்கள் அடிக்கடி நேபாள வானொலி மற்றும் நேபாள தொலைக்காட்சி மூலம் ஒளிபரப்பப்பட்டன.
மரணம்
நேபாள அரசுப் படுகொலைகள் 1 சூன் 2001 அன்று காட்மாண்டு நகரத்தில் உள்ள நாராயணன்ஹிட்டி அரண்மனையில் மன்னர் பிரேந்திரா தலைமையில் அரச குடும்ப உறுப்பினர்கள் கலந்து கொண்ட விருந்து நிகழ்ச்சியில் நடந்த துப்பாக்கிச் சூட்டில் மன்னர் பிரேந்திரா, ராணி ஐஸ்வரியா மற்றும் ஏழு அரச குடும்பத்தினர் கொல்லப்பட்டனர். இதில் ராணி ஐஸ்வர்யாவின் முகம் அதிகமாக காயமடைந்திருந்தது.
வெளியிணைப்புக்கள்
பகுப்பு:1949 பிறப்புகள் பகுப்பு:2001 இறப்புகள் பகுப்பு:நேபாளம்
பீனிக்ஸ் குடியிருப்பு
பீனிக்ஸ் குடியிருப்பு (Inanda, KwaZulu-Natal) என்பது தென்னாப்பிரிக்காவில் உள்ள ஒரு குடியிருப்பு ஆகும். 1904 இல் தென் ஆப்பிரிக்காவில் வாழ்த்து வந்த மோகன்தாசு கரம்சந்த் காந்தி, 'இந்தியன் ஒப்பீனியன்' பத்திரிக்கையை நகரத்தைவிட்டு வெளியே அச்சிட விரும்பினார். இனாண்டாவின் புறநகரில் இடம் ஒன்றை வாங்கி பீனிக்ஸ் குடியிருப்பை உருவாக்கினார். மரங்களும் பாம்புகளும் நிறைந்த இடத்தை சுத்தம் செய்து வீடுகள், மருத்துவமனை, பள்ளிக்கூடம், அச்சகம் ஆகியவை கட்டப்பட்டன. பீனிக்ஸ் குடியிருப்பில் அனைவரும் அங்கேயே வேலை செய்து வருமானம் ஈட்டிக்கொள்ள முடிவு செய்யப்பட்டது. சில ஆங்கிலேயர்கள், தமிழர்கள், வட இந்தியர்கள், ஜுலு மற்றும் குஜராத்திகள் குடியேறினர். காந்திஜி சில காலம் அங்கே வசித்தார். பிறகு அடிக்கடி வந்து சென்றார். காந்திஜியின் முக்கியமான வீடாக விளங்கியது பீனிக்ஸ் குடியிருப்பு.
இந்தியன் ஒப்பீனியன் பத்திரிக்கை
குடியிருப்பு வாசிகள் இந்தியன் ஒப்பீனியன் பத்திரிக்கை வெளிவர கடுமையாக உழைத்தனர். பத்திரிக்கை வெளிவரும் முந்தைய இரவு முழுவதும் கண் விழித்து வேலை செய்தனர். சமூக உரிமைகள் பற்றி பேசிய இந்தியன் ஒப்பீனியன், 4 மொழிகளில் வெளிவந்தது.
கலவரம்
காந்திஜி வெளியேறிய பிறகும் மக்கள் இங்கே வசித்துவந்தனர். காந்திஜியின் மகன் மணிலால் காந்தி இங்கே வசித்தார். 1980களில் குடியிருப்பைச் சுற்றி பாம்பேயி எனும் குடிசை வாழ் மக்கள் குடியேறினர். 1985இல் நடந்த ஒரு கலவரத்தில் பெரும்பான்மையான கட்டிடங்கள் சேதமாயின. இதனால் குடியிருப்பை மக்கள் காலி செய்தனர். 2000இல் அதிபர் தாபோ உம்பெக்கி மீண்டும் குடியிருப்பை சீர் செய்து திறந்து வைத்தார்.
மேற்கோள்கள்
https://en.wikipedia.org/wiki/Inanda,_KwaZulu-Natal#Gandhi_and_the_Phoenix_Settlement
பகுப்பு:தென்னாப்பிரிக்க நகரங்கள்
அனில் முரளி
அனில் முரளி ஒரு திரைப்பட நடிகர் ஆவார். இவர் கேரளாவில் ஒரு பிரபல நடிகராவார் .தனது கலை பயணத்தில் வில்லன் நடிகராக நடித்து பின்பு குணச்சித்திர நடிகர் ஆனார். 1993-ம் ஆண்டு வினயன் இயக்கத்தில் வெளியான 'கன்னியாகுமரியில் ஒரு கவிதா' என்ற படத்தின் மூலம் மலையாளத் திரையுலகில் நடிகராக அறிமுகமானவர் அனில் முரளி. அதற்குப் பிறகு தமிழ், தெலுங்கு உள்ளிட்ட பல்வேறு மொழிகளில் முன்னணி நாயகர்களுடன் நடித்துள்ளார்.சுமார் 200 படங்களுக்கும் மேல் நடித்துள்ள அனில் முரளிக்குக் கல்லீரல் பிரச்சினை ஏற்பட்டது. இதற்கு மருத்துவ சிகிச்சை எடுத்து வந்தார்.ஆனால்  தற்போது  உடல்நிலை மோசமானதால் கொச்சியில் உள்ள தனியார்  மருத்துவமனையில் அனுமதிக்கப்பட்டார். அங்கு சிகிச்சை பலனின்றி 2020 ஜூலை 30  அன்று  உயிரிழந்தார்
மேற்கோள்கள்
பகுப்பு:இந்தியத் திரைப்பட நடிகர்கள் பகுப்பு:மலையாளத் திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:தெலுங்குத் திரைப்பட நடிகர்கள் பகுப்பு:மலையாள நபர்கள்
வத்திக்கான் வானொலி
வத்திக்கான் வானொலி ('Radio Vaticana') என்பது திருப்பீடம் மற்றும் வத்திக்கான் நகரின் அதிகாரப்பூர்வ ஒலிபரப்பு நிலையம் ஆகும்.
அமைப்பு
இது வத்திக்கான் நகர நாட்டுக்குள் அமைந்திருக்கின்றது. வானொலியை வடிவமைத்த மார்க்கோனியால் அமைக்கப்பட்டு, திருத்தந்தை பதினொன்றாம் பயஸால் 1931ம் ஆண்டு பிப்ரவரி 12ம் தேதி தொடங்கி வைக்கப்பட்டது. இவ்வானொலி இயேசு சபையினரால் நடத்தப்படுகின்றது.
ஒலிபரப்பு சேவை
இது, தற்சமயம் 47 மொழிகளில் பண்பலை, செயற்கைக்கோள் மற்றும் இணையம் மூலமாக தனது சேவைகளை வழங்குகின்றது. இதில் 200க்கும் மேற்பட்டோர் 61 நாடுகளில் பணிபுரிகின்றனர். இயேசு சபையைச் சார்ந்த அருள்தந்தை பெதரிக்கோ லொம்பார்தி சே.ச., 2005ம் ஆண்டு நவம்பர் 5ம் தேதியிலிருந்து வத்திக்கான் வானொலி இயக்குனராக இருக்கிறார். வத்திக்கான் வானொலி, உலகின் மறைமாவட்டங்கள் அல்லது ஆயர்கள் பேரவைகளுக்கு வானொலி ஒலிபரப்புத் துறையில் ஆலோசனைகளையும் ஒத்துழைப்பையும் வழங்குகிறது.
இரண்டாம் உலகப் போரின்போது நாட்சி ஜெர்மனியின் வதைப்போர் முகாம்களைக் கண்டித்து முதன் முதலாகச் செய்திகளை ஒலிபரப்பியது வத்திக்கான் வானொலி ஆகும். மேலும் போரின்போது நேச நாடுகளுக்கு செய்தி அறியும் வழியாக இவ்வானொலி விளங்கியது. குடும்பங்கள் போர்க்கைதிகளைத் தொடர்புகொள்வதற்கு உதவியாக தகவல் அலுவலகம் ஒன்றையும் வானொலி நிறுவியது. 1940 க்கும் 1946 ஆம் ஆண்டுக்கும் இடைப்பட்ட காலத்தில் 12 இலட்சத்து நாற்பதாயிரத்துக்கு(12,40,000) அதிகமான உதவித்தகவல்கள் ஒலிபரப்பப்பட்டன.
தமிழ் ஒலிபரப்பு
1965ம் ஆண்டு தமிழ் ஒலிபரப்பை இது துவக்கியது. வத்திக்கான் வானொலியின் தமிழ் ஒலிபரப்பை சிற்றலையிலும், இணையத்திலும் கேட்கலாம். சிற்றலை ஒலிபரப்பு: இந்திய நேரம் 20.20 - 20.40 (20 நிமிடங்கள்) - 15110 கி.ஹேட்ஸ்
மேற்கோள்கள்
பகுப்பு:வானொலி நிறுவனங்கள் பகுப்பு:வத்திக்கான் பகுப்பு:தமிழ் வானொலிகள் பகுப்பு:இணைய வானொலி பகுப்பு:இயேசு சபை
திருமலையர்
திருமலையர் (கி.பி. 11 முதல் 13 ஆம் நூற்றாண்டு வரை) என்பவா் தமிழ்ப் புலவா், அறிஞர் மற்றும் திருக்குறள் உரையாசிரியர் ஆவார். பலராலும் போற்றப்படும், திருக்குறளுக்கு உரை எழுதிய பத்து இடைக்கால புலவர்களில் ஒருவர். நச்சர், மல்லர், தருமர், தாமதத்தர் ஆகியவர்களோடு இவருடைய உரையும் கிடைக்கப் பெறவில்லை.
வாழ்க்கை
இவருடைய வாழ்க்கையைப் பற்றி எந்த குறிப்புகளும் கிடைக்கப் பெறவில்லை.
திருக்குறள் உரைகள்
குறளுக்கு 300க்கு மேற்பட்ட உரையாசிரியர்கள் உரையெழுதியுள்ளனர். அவற்றுள், கருத்து வேறுபாடுகளும் முரண்களும் அதிகம் எழுகின்றன.
பதின்மர் உரை
பழங்காலத்தில் இதற்குப் பலர் உரை எழுதியுள்ளனர். முதலாவதாக எழுந்த உரைகளாகப் பதின்மர் (பத்து) உரைகளைக் கூறுவர். அவற்றில் புகழ் வாய்ந்ததாக விளங்குவதும் அதிகமாகப் பயன்படுத்தப்படுவதும் பரிமேலழகர் உரைதான்.
பரிதி பரிமே லழகர்-மல்லர்
பரிப்பெருமாள் காலிங்கர், வள்ளுவர்நூற்கு
எல்லையுரை செய்தா ரிவர்.
இதில் குறிப்பிடப்படும் பதின்மர்: தருமர், மணக்குடவர், தாமத்தர், நச்சர், பரிமேலழகர், பருதியார், திருமலையர், மல்லர், கவிப்பெருமாள், காளிங்கர் ஆவர்.
திருக்குறளின் பாடம் முதன்முதலில் நமக்குத் தெரிய வருவது மணக்குடவர் (10 ஆம் நூற்றாண்டு) உரை வழியாகவே. பரிமேலழகரின் உரை  பத்தாவது. மணக்குடவரின் உரைக்குப் பின் மூன்று நூற்றாண்டுகள் கழித்து எழுதப்பட்டது. மணக்குடவரின் உரையைப் பரிமேலழகர் பல இடங்களில் திருத்தி அமைக்கின்றார். திருக்குறளின் அமைப்பு முறையிலும் மாற்றம் செய்துள்ளார்.
இந்தப் பத்து உரைகளுள், தற்போது மக்களிடையே உரை பவனியாக மனவலம் வருவது பரிமேலழகர், மணக்குடவர், பரிதியார், காளிங்கர், பரிப்பெருமாள் ஆகியோரது உரைகளே. மற்ற உரைகள் கிடைக்கப் பெறவில்லை.
தற்கால உரைகள்
தற்காலத்திலும் திருக்குறளுக்கு மு. வரதராசன், மு. கருணாநிதி, சாலமன் பாப்பையா உட்பட பலர் விளக்க உரைகளை எழுதியுள்ளனர். இவற்றுள் சிறப்பாகக் கருதப்படுவது டாக்டர் மு.வரதராசனார் அவர்களது நூலாகும்.
மேற்கண்ட உரைகளில் எது வள்ளுவர் பெருமானுடைய உள்ளம், சிந்தனை என்பதைக் காண முடியவில்லை. இலக்கியங்களில் தடுக்கி விழுந்தவன் எல்லாம் குறளுக்கு உரை எழுத முன்வந்ததே காரணம்.
மேலும் பார்க்க
திருக்குறள்
பாிமேலழகர்
மேற்கோள்கள்
பகுப்பு:திருக்குறள் பகுப்பு:தமிழ்ப் புலவர்கள் பகுப்பு:தமிழ் உரையாசிரியர்கள் பகுப்பு:திருக்குறள் உரையாசிரியர்கள்
சோடியம் புளோரைடு
சோடியம் புளோரைடு (Sodium fluoride) NaF என்ற மூலக்கூற்று வாய்ப்பாட்டை உடைய கனிமச் சேர்மம் ஆகும். இச்சேர்மம் நிறமற்ற அல்லது வெண்ணிற, எளிதில் நீரில் கரையக்கூடிய சேர்மமாகும். மருந்து வகைகள் தயாரிப்பில் புளோரைடுக்கான மூலமாகவும், பற்சொத்தையைத் தடுப்பதற்குப் பயன்படும் பொருளாகவும் பயன்படுகிறது.
தயாரிப்பு
NaF ஆனது ஐதரோபுளோரிக் அமிலம் அல்லது எக்சாபுளோரோசிலிசிக் அமிலம் (H2SiF6) இவற்றை நடுநிலைப்படுத்தும் வினைகளால் தயாரிக்கப்படுகிறது. மேலும்,     சூப்பர் பாசுபேட் உரத்தயாரிப்பின் போது பாசுபேட்டுப்பாறையிலிருந்து கிடைக்கும் புளோர்அபடைட்டின் வினையின் காரணமாகவும் கிடைக்கப் பெறுகிறது. நடுநிலைப்படுத்தும் காரணிகளாக சோடியம் ஐதராக்சைடு மற்றும் சோடியம் கார்பனேட்டு ஆகியவை செயல்படுகின்றன. சில நேரங்களில் ஆல்ககால்கள் சோடியம் புளோரைடை வீழ்படிவாக்க பயன்படுத்தப்படுகிறது:
ஐதரோபுளோரிக் அமிலத்தைக் கொண்டுள்ள கரைசல்களில், சோடியம் புளோரைடானது பைபுளோரைடு உப்பாக, சோடியம் பைபுளோரைடாக (NaHF2) வீழ்படிவாகிறது. பிந்தையதை வெப்பப்படுத்தும் போது HF மற்றும் NaF ஆகியவற்றை வெளியிடுகிறது.
1986 ஆம் ஆண்டு அறிக்கையின்படி, NaF சேர்மத்தின் உலகாளாவிய நுகர்வு பல மில்லியன் டன்கள் இருக்கும் என மதிப்பிப்பட்டுள்ளது.
மேற்கோள்கள்
பகுப்பு:புளோரைடுகள் பகுப்பு:உலோக ஆலைடுகள் பகுப்பு:சோடியம் சேர்மங்கள்
தேவேந்திரர் உடலியக்க மருத்துவக் கல்லூரி
தேவேந்திரர் இயன்மருத்துவக் கல்லூரி அல்லது தேவேந்திரர் பிசியோதெரபிக் கல்லூரி (ஆங்கிலம்:Devendrar College of Physiotherapy) இந்தியாவின் தமிழ்நாட்டின் திருநெல்வேலி மாவட்டம், அரியகுளம் நகரில் அமைந்துள்ள ஓர் இயன்மருத்துவக் கல்லூரி ஆகும். மேலும் இக் கல்லூரி தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பெற்றுள்ளது.
கல்லூரி வரலாறு
தேவேந்திரர் இயன்மருத்துவக் கல்லூரி இது ஒர் இயன்மருத்துவக் (பிசியோதெரபிக்) கல்லூரியாகும். இக் கல்லூரி தூத்துக்குடி முதன்மைச் சாலை, அரியகுளம், திருநெல்வேலி மாவட்டத்தில் 1998 ஆம் ஆண்டு திரு பி. ஜான் பாண்டியன் அவர்களால் நிறுவப்பட்டது. மேலும் இவர் தமிழக முன்னேற்ற கழகம் என்னும் அரசியல் கட்சித் தலைவரும் ஆவர். இக் கல்லூரி எம்.ஜி.ஆர். மருத்துவப் பல்கலைக்கழகத்துடன் இணைக்கப்பெற்றுள்ளது. தேவேந்திரர் இயன்மருத்துவக் கல்லூரி தேவேந்திரர் கல்வி மற்றும் அறக்கட்டளை மூலம் நிர்வகிக்கப்படுகிறது. மேலும் மருத்துவர். ஜே.எஸ். ஜான் செபசிங் இக்கல்லூரியின் முதல்வராக (Principal) உள்ளார்.
வெளியிணைப்பு
பகுப்பு:தமிழ்நாட்டு மருத்துவக் கல்லூரிகள் பகுப்பு:திருநெல்வேலி மாவட்ட பல்கலைக்கழகங்களும் கல்லூரிகளும்
இம்ரூ
இம்ரூ அல்லது ஹிம்ரூ என்பது பட்டினையும் பருத்தியையும் கொண்டு நெய்யப்படும் ஒரு துணிவகை. இது அவுரங்காபாத் பகுதியில் தயாரிக்கப்படுகிறது. முகமது பின் துக்ளக் தனது தலைநகரை தில்லியில் இருந்து அவுரங்காபாத்தில் உள்ள தௌலதாபாத்துக்கு மாற்றும் போது இம்ரூ இப்பகுதிக்கு கொண்டுவரப்பட்டது. இம்ரூ என்ற சொல்லானது ஒத்தது என்னும் பொருள் தரும் அம் ரூ என்னும் பெர்சிய வார்த்தையில் இருந்து உருவானது. இத்துணிகள் அவற்றின் தனித்த தோற்றத்திற்காக அறியப்படுகின்றன.
மேலும் பார்க்க
பகுப்பு:புடவைகள்
2017 பிஃபா 17 உலகக்கோப்பை அணிகள்
2017 பிஃபா 17 வயதுக்கு உட்பட்டோருக்கான உலகக்கோப்பையில் பங்குபெறும் அணிகளுக்காக விளையாடும் வீரர்களின் பட்டியல் கீழே கொடுக்கப்பட்டுள்ளது. ஒவ்வொரு அணியும் கீழ் உள்ள விதிகளைக் கண்டிப்பாகக் கடைபிடிக்க வேண்டும்.
இந்தியா
தலைமைப் பயிற்சியாளர்: 🇵🇹 portugal லூயீஸ் நார்டன் டி மாடோஸ்
அமெரிக்கா
தலைமை பயிற்சியாளர்: 🇺🇸 united states ஜான் ஹாக்வொர்த்
கொலம்பியா
கொலம்பியா தனது அணியில் விளையாடும் வீரர்களின் அதிகாரப்பூர்வ பட்டியலை 15 செப்டம்பர் 2017 அன்று வெளியிட்டது.
தலைமை பயிற்சியாளர்: 🇨🇴 colombia ஒர்லான்டோ ரெஸ்டோரபா
கானா
தனது அணியில் விளையாடும் வீரர்களின் அதிகாரப்பூர்வ பட்டியலை 15 செப்டம்பர் 2017 அன்று வெளியிட்டது.
தலைமை பயிற்சியாளர்: {{flagcountry|Ghana} பா குஷி ஃபாபின்
பராகுவே
தலைமைப் பயிற்சியாளர் கஸ்டோவா மோரிங்கோ
மாலி
தலைமைப் பயிற்சியாளர்: 🇲🇱 ஜோனஸ் கோகூ கொமலா
நியூசிலாந்து
தலைமைப் பயிற்சியாளர்: 🇳🇿 டேனி ஹே
துருக்கி
தலைமைப் பயிற்சியாளர்: 🇹🇷 மொஹமத் ஹாசிலோகு
ஈரான்
தலைமை பயிற்சியாளர்: 🇮🇷 அப்பாஸ் சன்மயன்
கினியா
தலைமை பயிற்சியாளர்: சவுலிமேன் கமரா
கோஸ்ட்டா ரிக்கா
தலைமை பயிற்சியாளர்: கேமச்சோ விகூயிஸ்
மேற்கோள்கள்
பகுப்பு:காற்பந்தாட்டம்
பருத்த மூக்கி
பருத்தமூக்கி (Broadbill): என்பது பொதுவாக ஆப்பிரிக்காவின் சஹாராவில் காணப்படும் மிகச்சிறிய பறவையினமாகும். இவற்றில் ஒரு சில பறவைகள் இமயமலையின் கிழக்கிலும்,இந்தோனேசியா மற்றும் பிலிப்பைன்ஸ் ஆகிய இடங்களில் காணப்படுகின்றன. இது நியோரோபிகல் நிலப்பகுதியை சார்ந்தது. இப்பறவையினங்கள் மடகாஸ்கர் பகுதியில் வாழும் சபையோவா என்ற இனத்தை சார்ந்ததாகும். இதனை ஒவ்வொன்றையும் மூன்று வேறுபட்ட குடும்பங்களாக வகைப்படுத்தலாம்.
வகைப்பாடு
இவ்வகை பறவைகள் அடர் வண்ணங்களில் காணப்படும். அகன்ற தலையுடனும் பெரிய கண்களுடனும் கொக்கி போன்ற அகலமான 13 முதல் 28 சென்டி மீட்டர் வரை நீளமான மூக்குடனும் காணப்படும்.இதன் இறகுகள் பிரகாசமாக இருக்கும்.ஈரமான வனப்பகுதிகளிலும், அடர்ந்த காடுகளிலும் வாழ்கின்றன. இள வயது பறவைகளும் வயது முதிர்ந்த பறவைகளும் தோற்றத்தில் ஒரே மாதிரியாகவே இருக்கும். இவற்றில் சிலவகைப் பறவைகளின் வால் குட்டையாகவும் வளைந்தும் நிறம் குறைந்தும் இருக்கும்.. .
நடத்தை மற்றும் சூழலியல்
இப்பறவைகள் பெரும்பாலும் பூரான், சிலந்தி, அட்டைகள், மரத்தவளை மற்றும் பல்லி ஆகிய பூச்சியினங்களையே உணவாகக்கொள்ளும். பறந்த நிலையிலேயே இரையின் மீது தனது எச்சிலை துப்பி உணவை பிடிக்கும்.இவற்றில் சில பறவையினங்கள் பழங்களை உட்கொள்ளும். ஆனாலும் பெரும்பாலான பறவைகள் பூச்சியினங்களையே உணவாகக் எடுத்துக்கொள்கின்றன. இவை இருபது பறவைகள் கொண்ட கூட்டமாகவே வாழும். இது தனது கூட்டினை மரங்களில் சிக்கியிருக்கும் குப்பைகளைக் கொண்டு உருவாக்கும். அதன் தோற்றம் மேற்பக்கம் கூடை போன்ற அகன்ற நிலையிலும் கீழ்ப்பகுதி வால் போன்றும் நீண்ட நிலையிலும், சிலந்தி வலையைப் போலவும் பூஞ்சைக் காளான் போன்றும் காணப்படும். இக்கூட்டினுள் இரண்டு அல்லது மூன்று முட்டைகளையிடும்.
வகைபிரித்தல் மற்றும் அமைப்புமுறை
பருத்தமூக்கி பறவையினங்கள் மடகாஸ்கர் பகுதியில் வாழும் சபையோவா என்ற இனத்தை சார்ந்தாக முதலில் வகைப்படுத்தப்பட்டாலும் ,நான்கு வகை பறவையினங்களாகவே ஆராய்ச்சியாளர்கள் கருதுகின்றனர்..
மேற்கோள்கள்
பகுப்பு:பறவைகள்
சோலாப்பூர் சத்தர்
சோலாப்பூர் சத்தர் அல்லது சோலாப்பூர் சதர் என்பது மகாராஷ்டிர மாநிலத்தின் சோலாப்பூர் நகரத்தில் தயாரிக்கப்படும் ஒரு படுக்கை விரிப்பு  வகைஆகும். கைத்தறி நாள் தயாரிக்கப்படும் இவை இவற்றின்  அழகான  தோற்றத்துக்கும்  நீடித்து உழைக்கும் காரணத்திற்காகவும் இந்தியாவில் புகழ் பெற்றுள்ளன.
பகுப்பு:சோலாப்பூர் மாவட்டம்
தகைவு-திரிபு வளைவரை
400px|thumbnail|வலது|படம்1: தகைவு-திரிபு வளைவரையினை விளக்கும் மாதிரி படம்
ஒரு பொருளின் தகைவு (Stress) மற்றும் திரிபினை (Strain) பற்றிய தொடர்பினை பற்றி விளக்கும் படம் தகைவு-திரிபு வளைவரை (Stress-Strain Curve). இதன்மூலம் பொருட்களின் எந்தவொரு நிலையிலும் அதன் செயல்முறைகளைப் பற்றி நன்றாக அறிந்து கொள்ள முடியும். இந்த வரைபடமானது விசைகளின் தன்மையினை பொறுத்து மாறாது. அதாவது இழுவிசை (Tensile Force) மற்றும் குறுக்க விசைகளுக்கு (Compress Force) எப்பொழுதும் இந்த வளைவரை மாறிலியாக இருக்கும். இந்த வளைவரையினை பயன்படுத்தி பொருட்களின் முக்கிய குணங்களான நெகிழ்வு திறன் (Yield Strength), இறுதி திறன் (Ultimate Strength), நெகிழ்வு எல்லை (Elastic Limit), நெகிழ்வுக் குணகம் (Modulus of Elasticity), நீட்சி சதவீதம் (Percentage of Elongation) போன்றவற்றை பற்றி அறிந்துகொள்ள முடியும். இவ்வரைபடம் பொருட்களின் தன்மைக்கு ஏற்றவாறு மாறுபடும். அதாவது நீளும் பொருட்கள் (Ductile Material), நொறுங்கும் பொருட்களுக்கு (Brittle Material) ஏற்றவாறு அதன் குணங்கள் வேறுபடும்.
வளைவரை
300px|thumbnail|வலது|படம்:3 நொறுங்கும் பொருளுக்கான தகைவு-திரிபு வளைவரை
பொருளின் மீது இழுவிசை சோதனை (Tensile Test) செய்வதாக எடுத்துக்கொள்வோம். அதாவது பொருளின் அச்சின் மீது கொடுக்கப்படும் இழுவிசையானது (Axial Force) சிறிது சிறிதாக அதிகரிக்கபடுகிறது. இவ்விசையானது பொருளின் நிலை (Deformation) மாறும் வரை கொடுக்கப்படுகிறது. சோதனைக்காக எடுத்துக்கொள்ளப்பட்ட மாதிரியின் தொடக்க அளவுகளான நீளம் மற்றும் விட்டம் குறித்துக்கொள்ளப்படுகிறது. சோதனை மாதிரியினை இழுவிசை சோதனை இயந்திரத்தில் வைத்து சோதனைக்குட்படுத்தப்பட்ட பிறகு அதன் அளவுகளான நீளம் மற்றும் அகலம் குறித்துக்கொள்ளப்படுகிறது. அதன் பின்பு உடைதல் (Fracture) நடைபெறும் வரை விசையானது கொடுக்கப்பட்டு அதன் அளவுகள் குறிக்கப்பட்டு அவ்வளவீடுகளின் மூலம் வரைபடம் வரையப்படுகிறது. இவ்வரைபடம் கிடைமட்ட அச்சில் திரிபு மதிப்பைனையும் செங்குத்து அச்சில் தகைவு மதிப்பினையும் கொண்டுள்ளது. படம் 2- மற்றும் படம் 3 முறையே நீளும் மற்றும் நொறுங்கும் பொருட்களின் தகைவு திரிபு வளைவரை விளக்குகிறது.
நெகிழ்வுக் குணகம்
யங் குணகம் அல்லது நீட்சிக் குணகம் அல்லது நெகிழ்வுக் குணகம் என்பது தகைவுக்கும் திரிபுக்கும் இடையேயுள்ள விகிதமாகும். படத்தில் E என்ற எழுத்தின் மூலம் குறிக்கப்பட்டது யங் குணகம் ஆகும். யங் அல்லது நீட்சிக் குணகம் நீட்சி எல்லை வரை மாறிலியாக இருக்கும். இதன் அலகு விசை/மீ² ஆகும். இது பொதுவாக நீட்சி பொருட்களுக்கு மட்டும் பொருந்தும். நீட்சிக் குணகத்தின் மதிப்பானது நெகிழ்வு எல்லை வரைமட்டுமே மாறிலியாக இருக்கும்.
நெகிழ்வு எல்லை
பொருட்களின் மீது கொடுக்கப்படும் விசையின் பெரும மதிப்பினால் (Maximum Force) பொருட்களின் நிலையில் எந்தவொரு உருக்குலைவும் ஏற்படவுமில்லை எனில் அவ்வெல்லை நெகிழ்வு எல்லை எனப்படும். இது பெரும்பாலும் நீட்சிப் பொருட்களுக்கு மட்டுமே பொருந்தும். படம் 2-ல் 2என குறிப்பிடப்பட்ட பகுதி வரைக்கும் அடங்கிய தொகுப்பு நெகிழ்வு எல்லை என வரையறுக்கப்படுகிறது. இங்கு திரிபு-தகைவு தொடர்பு மாறிலியாக இருக்கும். அதாவது தகைவின் மதிப்பு அளிக்கப்படும் விசைகளுக்கு ஏற்றவாறு மாறினால் அதன் திரிபு மாற்றமும் சரியான விகிதத்தில் மாறுபடும்.
நீட்சி சதவிகிதம்
பொருட்களின் உடைதல் நிகழ்ச்சிக்கு பிறகு சோதனை மாதிரியின் நீளமானது அளவிடப்படுகிறது. சோதனைக்கு முன் எடுத்துக்கொள்ளப்பட்ட மாதிரியின் நீளத்தைனை L0 எனவும் சோதனைக்கு பின் உடைபட்ட மாதிரியின் நீளத்தினை L எனவும் எடுத்துக்கொண்டால் நீட்சி சதவிகிதமானது இரு நீளங்களின் வித்தியாசத்திற்கும் சோதனைக்கு முன் எடுக்கப்பட்ட நீளத்திற்கும் இடையேயுள்ள விகிதம் ஆகும்.
வெளி இணைப்புகள்
பகுப்பு:பொருட்களின் வலிமை
பைத்தானி
பைத்தானி (மராத்தி: पैठणी) என்பது மராட்டிய மாநிலத்தின் பைத்தான் நகரில் நெய்யப்படும் ஒரு கைத்தறிப் புடவை வகையாகும். மென்மையான பட்டினால் செய்யப்படும் இச்சேலைகள் இந்தியாவிலேயே சிறந்த சேலைகளாகக் கருதப்படுகின்றன. இந்தியாவின் புகழ்பெற்ற சேலை வகைகளுள் இதுவும் ஒன்று.
துபாரே
துபாரே என்னும் ஊர் கர்நாடக மாநிலத்தின் குடகு மாவட்டத்தில் காவிரிக் கரையில் அமைந்துள்ள ஓர் ஊர். இது இங்கிருக்கும் யானை முகாமிற்காகப் பெயர்பெற்றது. கர்நாடக வனத்துறை யானைகளுக்கான முக்கியமான இடம் இதுவாகும்.
மைசூர் தசரா விழாவில் பங்குபெறும் யானைகள் இங்கு பயிற்றுவிக்கப்படுகின்றன.
குசராத் சுற்றுச்சூழல் மேலாண்மை நிறுவனம்
குசராத் சுற்றுச்சூழல் மேலாண்மை நிறுவனம் (Gujarat Environment Management Institute) என்பது குசராத் அரசின் காடுகள் மற்றும் சுற்றுச்சூழல் அமைப்பின் கீழ் இயங்கும் ஒரு  சுயாட்சி நிறுவனம் ஆகும். 1999 ஆம் ஆண்டு முதல் இந்த நிறுவனம் ஒட்டுமொத்த பாதுகாப்பு மற்றும் சுற்றுச்சூழல் பாதுகாப்பு மேலாண்மையிலும் ஈடுபடுகிறது. இவை தொடர்பாக பல்வேறு கல்வி ஆராய்ச்சி மற்றும் ஆய்வுத் திட்டங்களையும் செயற்படுத்துகிறது.
மேற்கோள்கள்
பகுப்பு:குஜராத் அரசு
இடம்பெயர்தல்
அங்கிகளின் இடம்பெயர்வு, என்பது அங்கிகள் இடத்திற்கிடம் நகருதல் அக்கும். அங்கிகள் பல்வேறு வகையான இடம் பெயர்வுகளைக் காட்டுகின்றன. அவை ஓடுதல், நடத்தல், நீந்துதல், ஊர்தல், தத்துதல்  பாய்தல் மற்றும் பறத்தல் ஆகும். பொதுவாக விலங்குகள் இடம் பெயர்தலைக் காட்டுகின்றன. ஆயினும் கடல் அனிமணி, மற்றும் பொலிப்பு விலங்குகள் தாமாக இடம் பெயர மாட்டாதன. விலங்குகள் பல்வேறு நோக்கங்களுக்காக இடம் பெயர்கின்றன, உணவு தேடுவதற்காக, இனப்பெருக்க நோக்கங்களுக்காக, பொருத்தமான வாழிடம் (வாழ்சூழலியல்) முதலியவற்றை அடைவதற்காக, மற்றும் இரைகௌவிகளில் இருந்து தப்புவதற்காக இடம் பெயர்கின்றன.
பறத்தல்
thumbnail|வலது|பறத்தல் thumbnail|100px|இடது|பறத்தலுகான இசைவாக்கங்கள்: 1. pterosaur 2. [[வௌவால் 3. பறவை]]
பொதுவாகப் பறவைகள், பூச்சியினங்கள் மற்றும் முலையூட்டியான வௌவால் என்பன பறத்தல் முறை இடம்பெயர்வைக் காட்டுகின்றன. பறவைகள் பறத்தலுக்காகச் சிறப்படைந்த சிறகுகளைக் கொண்டுள்ளன. பறவைகளில் வால் திசையை மாற்றுவதற்கு உதவும் சுக்கானாகத் தொழிற்படுகின்றது. வௌவால் முலையூட்டி வகையைச் சேர்ந்த ஒரு பறக்கும் விலங்கு ஆகும். பறக்கும் அணில் முதலானவையும் பறக்கும் இயல்பின.வௌவால்களில் முன்னவயவங்கள் பறத்தலுக்காகத் திரிபடைந்து காணப்படுகின்றன. பூச்சியினங்கள் செட்டைகள் மூலம் பறக்கின்றன. பறவையினங்களில் தீக்கோழி, கிவி (பறவை),பென்குயின் என்பன பறக்கமாட்டாதன.
நடத்தல்
மனிதன் மற்றும் கால்நடைகள் நடத்தலைக் காண்பிக்கின்றன.
வெளி இணைப்புக்கள்
பகுப்பு:விலங்கியல் பகுப்பு:விலங்கின நடத்தையியல்
புனித மரியாள் பேராலயம், யாழ்ப்பாணம்
புனித மரியா பேராலயம் யாழ்ப்பாணத்தில் உள்ள கத்தோலிக்கத் திருச்சபையின் யாழ்ப்பாண மறைமாவட்டத்தின் பேராலயம் ஆகும். இது யாழ்ப்பாணத்தின் குருநகர் பகுதியில் அமைந்துள்ளது. இந்த தேவாலயம் உள்ளூர் மக்களால் பெரிய கோவில் என அழைக்கப்படுகிறது.
200 ஆண்டுகளுக்கு மேல் பழமை வாய்ந்த இதன் தற்போதைய கட்டிடம் இலங்கையில் உள்ள பேராலயங்களுள் மிகக்கூடிய கொள்ளளவு கொண்டது ஆகும்.
தேவாலயம் மொத்தம் 14 நோவின உள்ளது. 10 வது மற்றும் 11 வது நோவின மூதாதையர்கள் தேவாலயத்திற்காக நிலத்தை வழங்கினர், 12 மற்றும் 13 வது நோவின மூதாதையர்கள் பூர்வீக நிலத்தை பரிசாக வழங்கினர், மேலும் தேவாலயத்திற்கான நிலத்தை கொள்வனவு செய்வதற்காக பணத்தில் பங்களித்தனர்.
வெளியிணைப்புக்கள்
பகுப்பு:இலங்கையில் உள்ள பேராலயங்கள் பகுப்பு:இலங்கை வட மாகாணத்திலுள்ள கிறித்தவ கோயில்கள் பகுப்பு:இலங்கையில் உள்ள உரோமன் கத்தோலிக்கக் கோயில்கள்
சீரங்கப்பட்டிண முற்றுகை (1799)
சீரங்கப்பட்டிண முற்றுகை (5 ஏப்ரல்– 4 மே 1799) என்பது ஆங்கிலேயர்களுக்கும் மைசூர் அரசுக்கும் இடையில் நடந்த நான்காவது ஆங்கில மைசூர்ப் போரின் கடைசிச் சண்டையாகும். ஐதராபாத் நிசாம் துணையுடன் போர் புரிந்த பிரித்தானிய கிழக்கிந்திய நிறுவனம், சீரங்கப்பட்டிணக் கோட்டையினைத் தகர்ந்துச் சென்று திப்பு சுல்த்தானின் படைகளை வென்றது. இப்போரில் திப்பு சுல்தான் கொல்லப்பட்டார். பிரித்தானியர் மீண்டும் மைசூரில் உடையார் அரச குலத்தைப் பதவியில் அமர்த்தினாலும், அரசு மறைமுகமாக ஆங்கிலேயர் கட்டுப்பாட்டிலேயே இருந்தது.
மேற்கோள்கள்
பகுப்பு:ஆங்கிலேய-மைசூர்ப் போர்கள்
தாழ்வாரம்
தாழ்வாரம் என்பது தென் இந்தியாவின் பாரம்பரிய வீட்டுகளின் வாயிலின் இருபக்கமும் உள்ள திறந்த அமைப்பு ஆகும். இது வீட்டின் தலை வாசலுக்கு முன்பு தெருவை ஒட்டி, வீட்டின் முகப்பில் ஓடுகளைச் சரித்து இறக்கி, அதைத் தூண்களால் தாங்கிப் பிடிக்குமாறு கட்டப்பட்டிருக்கும். மேலே கூரை, வீதிப்பக்கம் திறந்தவெளி என்ற அமைப்புடன் தாழ்வாரம் அமைந்திருக்கும். பெரும்பாலான வீடுகளில் தாழ்வாரப் பகுதியில் திண்ணைகளும் அமைக்கப்பட்டிருக்கும். அந்த திணைணையானது வழிப்போக்கர்கள் அமர்ந்து செல்லும் நிழல் கொண்ட பகுதியாக இருக்கும்.
மேற்கோள்கள்
பகுப்பு:வீடு பகுப்பு:கட்டிடக்கலைக் கூறுகள்
குழிநரி
குழிநரி (antlions) என்பது ஒரு பூச்சி ஆகும். இதில் 2,000 இனங்கள் உள்ளன. இது Myrmeleontidae  என்றக் குடும்பத்தைச் சேர்ந்தது. இதன் குடம்பிகள் அவற்றின் சுறுசுறுப்பான வேட்டை சுபாவத்துக்காக அறியப்படுகிறன. இவற்றில் பல இனங்கள், தனியாக வாழும் இரைகொல்லிப் பூச்சிகள் ஆகும். இவை எறும்பு போன்று ஊர்ந்துவரும் உயிரினங்களைப் பிடித்து உண்ணும். இவை தன் இரையைப் பிடிப்பதற்காக தோட்டங்கள், திறந்தவெளிப் பகுதிகளில், குறிப்பாக மணல் பகுதிகளில் கூம்புவடிவத்தில் சரிவான குழிகளை உருவாக்குகிறன. இந்தக் குழியின் எந்தப் பாகத்தில் ஒரு பூச்சி கால் வைத்தாலும், அவை குழியின் மையப் பகுதிக்குள் விழுந்து குழிநரிக்கு உணவாகிவிடும். இவற்றில் வயது வந்த பூச்சிகள் குறைவாகவே அறியப்படுகின்றன. அவை பெரும்பாலும் அந்தியில் அல்லது இருண்ட பிறகு பறக்கின்றன. மேலும் வளர்ந்த இந்தப் பூச்சிகள் தட்டாரப்பூச்சி அல்லது ஊசித்தட்டான் என தவறாக அடையாளம்காண வாய்ப்புள்ளது. அவை சில நேரங்களில் ஆன்ட்லியன் லசிவிங்ஸ் ( antlion lacewings) என்று ஆங்கிலத்தில் அழைக்கப்படுகின்றன. மேலும் இதன் குடம்பிகள் மணலில் விசித்திரமான பொறியமைப்பை உருவாக்குவதால் அமெரிக்காவில் சிலசமயம் இதன் குடம்பிகளை டோட்லிபக் (doodlebugs) என அழைக்கப்படுகின்றன.
குழிநரிகள் உலகம் முழுக்க பரவியுள்ளன. பெரும்பாலும் அவற்றின் குடம்பிகள் (லார்வா) பொதுவாக வறண்ட மற்றும் மணற்பாங்கான பகுதிகளில் குழிபறித்து பதுங்கி உணவை வேட்டையாடக்கூடியன. ஆனால் சில குடம்பிகள் குப்பைகள் அல்லது இலைகளுக்கு இடையில் பதுங்கியபடி தங்கள் இரையை வேட்டையாடுகின்றன.
சொற்பிறப்பு
தமிழில் இதை குழிநரி என அழைக்கின்றனர். காரணம் நரியைப் போல புத்திசாலித்தனமாக இரையைப் பிடிப்பதால் இப்பெயர் பெயர் வந்திருக்கலாம். ஆங்கிலத்தில் "ஆன்ட்லயன்" (சிங்க எறும்பு) என்ற பெயரில் அழைக்கப்படுகிறது. பூச்சிகளில் பெரிய சதவிகிதத்தைக் கொண்ட எறும்புகளை, சிங்கம் போல அழிப்பது அல்லது வேட்டையாடுவதைக் கொண்டு இவ்வாறு குறிப்பிடுவதாகக் கருதப்படுகிறது.
குழிநரியின் வளர்ச்சி நிலைகள்
இதன் வளர்ச்சி நிலையானது பெண் குழிநரி பொருத்தமான இடத்தில் முட்டை இடுவதில் இருந்து தொடங்குகிறது. குழிநரியின் குடம்பியானது அது எங்கு வெளியாகிறதோ அதைப்பொறுத்து, இலைகள், குப்பைகள் மரத் துண்டுகள் ஆகியவற்றின் கீழ் தன்னை மறைத்துக் கொள்கிறது. தளர்வான மண் அமைப்பு என்றால் சரிவான குழியைப் பறித்து மறைந்து கொள்கிறது. [6] பதுங்கி இருந்து தனக்கான உணவை வேட்டையாடுகின்றது. நேரடியாக இரையைத் தாக்குவது ஆபத்தானது என்பதால் இது பொறிகளை உருவாக்கி அதை பராமரிக்கிறது. இதனால் போதுமான உணவு கிடைக்கவில்லை என்றால் குறைந்த வளர்சிதை மாற்ற விகிதங்களைக் கொண்டிருக்கும், இதனால் உணவு இல்லாமல் இவற்றால் நீண்ட காலம் வாழ முடியும். இவை தங்கள் வாழ்நாள் சுழற்சியை முடிக்க பல ஆண்டுகள் ஆகலாம்; அவை அதிகமான உணவைப் பெற்றால் அதிக அளவில் முதிர்ச்சி அடையும், இதனால் பல மாதங்கள் உணவளிக்காமல் தப்பிப்பிழைக்கவும் முடியும். குளிர்காலத்தில் அவை ஆழமான இடத்திற்குச் சென்று அங்கு செயலற்ற நிலையில் இருக்கும்.
குடம்பி அதன் அதிகபட்ச அளவு வளர்ச்சி நிலையை அடையும் போது, ​​அது கூட்டுப்புழு நிலையை அடைந்து உருமாற்றம் அடைய தயாராகிறது. இவை மணல் அல்லது எதாவது ஒரு இடத்தில் பட்டுநூல் போன்ற இழையை வெளியுமிழ்ந்து தன்னைச்சுற்றி ஒரு கூடு கட்டிக்கொள்ளுகின்றது. இந்தக் கூட்டோடு இவை மணலில் பல செண்டி மீட்டர் ஆழத்துக்கு புதைத்துக் கொள்ளலாம். சுமார் ஒரு மாத காலகட்டத்தில் வயதுவந்த பூச்சியாக உருமாற்றம் அடைந்து தன் கூட்டைப் பிளந்து மேற்பரப்புக்கு வருகிறது. மேலே வந்த சுமார் இருபது நிமிடங்களுக்குப் பிறகு, குழிநரிக்கு இறக்கைகள் முழுமையாக திறக்கப்படுகின்றது, பின் தனக்கான ஒரு துணையைத் தேடிச் செல்கிறது.
மேற்கோள்கள்
பகுப்பு:பூச்சிகள்
மாலா
மாலா (Mala) எனப்படுவோர் இந்திய மாநிலமான  ஆந்திரா மற்றும் தெலுங்கானா  பகுதியிலும் வாழும் ஒரு  தெலுங்கு   சாதியினர் ஆவார். மாலா இனத்தவர்கள் தங்களை ஆதி ஆந்திரர்  என்று அழைத்துக் கொள்கின்றனர்.
மாலா சமூகத்தினர்  ஆந்திராவில் வலக்கை இனத்தவர்களாக இருந்துள்ளனர் .ஆந்திரா மாநில பட்டியல் இனத்தவர்கள் மக்கள் தொகையில் 41.6 %(5,139,305) பேர் மாலா  இனத்தவர்கள் உள்ளனர். ஆந்திரா  பட்டியல் இனத்தவர்கள்  மக்கள் தொகையில் பெரும்பான்மை இனத்தவர்கள் இவர்களே உள்ளனர் மாலா என்றால் தெலுங்கு பாஷையில் பறையன் என்று அர்த்தம் ஆகும்.இவர்கள் ஆந்திரா மாநில கிராமப்புறங்களில் விவசாய கூலிகளாக உள்ளனர்.மாலா இனத்தவர்கள் தமிழ்நாட்டில் வட ஆற்காடு, செங்கல்பட்டு, சென்னை மற்றும் கோயம்பத்தூர் பகுதிகளில் வசிக்கின்றனர்.
மேற்கோள்கள்
பகுப்பு:சாதிகள் பகுப்பு:தெலுங்குச் சமூகங்கள்
ஆனந்த்ஜி கல்யாண்ஜி அறக்கட்டளை
ஆனந்த்ஜி கல்யாண்ஜி அறக்கட்டளை (Anandji Kalyanji Trust ) என்பது மிகப் பெரிய மற்றும் பழமையான சமண அறக்கட்டளை ஆகும். இது லே சமணர்களால் நிர்வகிக்கப்படுகிறது. அகமதாபாத்தில் தலைமையகத்தைக் கொண்ட இது 1200க்கும் மேற்பட்ட சமணக் கோவில்களை நிர்வகிக்கிறது. இந்த அறக்கட்டளை சுவேதாம்பர சமண தீர்த்தங்கள் தொடர்பான புத்தகங்களையும் வெளியிடுகிறது. அசல் தொண்டு அறக்கட்டளை கி.பி 1630-40 தசாப்தங்களில் நிறுவப்பட்டதாகக் கூறப்படுகிறது. மேலும் இது 1720 தசாப்தத்திலிருந்து ஆனந்த்ஜி கல்யாண்ஜி அறக்கட்டளை என்ற பெயரில் இயங்கி வருகிறது. மேலும்,கிடைக்கக்கூடிய ஆவணங்கள் அறக்கட்டளையின் வரலாற்றை 1777 (கி.பி 1720) க்கு எடுத்துச் செல்கின்றன.
வரலாறு
சத்ருஞ்செய பாலிதானா கோயில்களை நிர்வகிக்க ஆரம்பத்தில் நிறுவப்பட்ட இந்த அறக்கடளை இப்போது பல சமண தீர்த்தங்களையும், சுவேதாம்பர மரபுக்கு சொந்தமான கோயில்களையும் நிர்வகிக்கிறது. இது சாந்திதாசு சவேரியால் நிறுவப்பட்டதாகக் கூறப்படுகிறது, அதன் தலைமை தலைமுறைகளாக ஒரே குடும்பத்தில் உள்ளது. அவர்கள் அகமதாபாத்தின் நகர்-சேத்தர்களாக இருந்தனர். பதினொன்றாம் தலைமுறை உறுப்பினராக இருந்த தொழிலதிபரும் கல்வியாளருமான கஸ்தூரிபாய் லால்பாய், 50 ஆண்டுகளாக அறக்கட்டளைக்குத் தலைமை தாங்கினார். அதனைத் தொடர்ந்து சிரேனிக் கஸ்தூர்பாய் லால்பாய் 30 ஆண்டுகளாக தலைவராக இருநதார். தர்போது சாம்வேக் லல்பாய் இப்போது அறக்கட்டளைக்கு தலைமை தாங்குகிறார்.
மேலாண்மை
thumb| சத்ருஞ்செய கோயில்கள் thumb| ரணக்பூர் கோயில் அறக்கட்டளை பின்வரும் தீர்த்தங்களை அல்லது கோயில்களை நிர்வகிக்கிறது.
தில்வாரா கோயில் பல்வேறு சமண கோவில்களின் பழுதுபார்க்கும் பணிகளுக்காக இந்த அறக்கட்டளை ஒவ்வொரு ஆண்டும் ரூ. 150 மில்லியனுக்கும் அதிகமாக செலவிடுகிறது. அறக்கட்டளை உறுப்பினர்கள் வருடத்திற்கு இரண்டு முறை சந்திக்கிறார்கள்.
குறிப்புகள்
பகுப்பு:சமணக் கோயில்கள் பகுப்பு:சமணம்
சாடோவைட்டு
சாடோவைட்டு (Zadovite) BaCa6[(SiO4)(PO4)](PO4)2F என்ற மூலக்கூற்று வாய்ப்பாட்டால் விவரிக்கப்படும் ஓர் அரிய வகை கனிமமாகும். அராடைட்டு என்ற வனேடியம் வரிசையொத்த கனிமத்துடன் சேர்ந்து சாடோவைட்டும் பரலவாசு எனப்படும் வெப்ப உருமாறிய பாறை வகைகளில் தோன்றுகின்றன. இவ்விரண்டு கனிமங்களின் கட்டமைப்பும் மற்றொரு அரியவகை கனிம்மான நபிமுசாயிட்டு கனிமத்தின் கட்டமைப்பை ஒத்து இருக்கின்றன. இக்கட்டமைப்பு ஆட்ரூரைட்டு கனிமத்தின் கட்டமைப்புடன் தொடர்பு கொண்டதாக கருதப்படுகிறது. இசுரேலின் பல்லம்ச தோற்ற மண்டலத்தில் இம்மூன்று கனிமங்களும் காணப்படுகின்றன. பேரியம், பாசுபரசு மற்றும் சிலிக்கன் தனிமங்களின் கனிமங்கள் இணைந்திருப்பது மிகவும் அபூர்வமானது ஆகும்.
மேற்கோள்கள்
பகுப்பு:சிலிக்கேட்டு கனிமங்கள் பகுப்பு:பாசுப்பேட்டு கனிமங்கள் பகுப்பு:கால்சியம் கனிமங்கள் பகுப்பு:முக்கோணவமைப்புக் கனிமங்கள்
பீட்ரிஸ் ஃபின்
பீட்ரிஸ் ஃபின் (Beatrice Fihn, (பிறப்பு 1982) என்பவர் சுவீடனைச் சேர்ந்த ஒரு வழக்கறிஞர் ஆவார். இவர் 2014 சூலை 1 முதல்  பன்னாட்டு அணு ஆயுத ஒழிப்பு பிரசார குழுவின் (ஐகேன்) இயக்குநராக உள்ளார். ஐகேன் அமைப்பு 2017 ஆண்டு அமைதிக்கான நோபெல் பரிசைப் பெற்றது.
வாழ்க்கை
பீட்ரிஸ் ஃபின் 2008 இல் ஸ்டாக்ஹோம் பல்கலைக்கழகத்தில் சர்வதேச உறவுகள் புலத்தில் இளநிலைப் பட்டம் பெற்றார். அவர் பல்கலைக்கழகத்தில் படிக்கும்போதே போர் நிறுத்தத்தில் பெண்களின் சக்தி (WILPF) என்ற அமைப்பில் இணைந்து பணியாற்றினார். அங்கு ஐக்கிய நாடுகள் மன்றத்தின் நடவடிக்கைகள் பற்றி அறிந்துகொண்டதுடன், மனித உரிமைகளுக்கான ஐக்கிய நாடுகள் மன்றத்தின் வேலைகளில் ஈடுபட்டார். பிறகு சில காலம் வங்கியில் பணியாற்றிவிட்டு, லண்டன் பல்கலைக் கழக கல்லூரியில் சர்வதேசச் சட்டப் புலத்தில் முதுநிலைச் சட்டம் படித்தார்.
மேற்கோள்கள்
பகுப்பு:1982 பிறப்புகள் பகுப்பு:வாழும் நபர்கள் பகுப்பு:சுவீடிய நபர்கள்
இயற்கைப் பேரழிவு இடர் அடிப்படையில் நாடுகளின் பட்டியல்
இது ஒரு இயற்கைப் பேரழிவு இடர் அடிப்படையில் நாடுகளின் பட்டியல் ஆகும்.
2015 தரப்படுத்தல்
Key: ██ 0.10-3.61, ██ 3.62-5.68,  ██ 5.69-7.43,  ██ 7.44-10.37,  ██ 10.38-36.43.
வெளி இணைப்புகள்
பகுப்பு:இயற்கைப் பேரழிவுகளின் பட்டியல்கள் பகுப்பு:நாடுகள் தொடர்பான பட்டியல்கள்
லில்லியன் கிஸ்
லில்லியன் டயானா கிஷ் (Lillian Diana Gish, அக்டோபர் 14, 1893 – பெப்ரவரி 27, 1993) அமெரிக்க நாடக, திரைப்பட  நடிகையும், இயக்குநரும், எழுத்தாளரும் ஆவார். 1912 முதல் ஊமைக் குறுந்திரைப்படக் காலம் முதல் 1987 வரை 75 ஆண்டுகள் திரையுலகில் பங்களித்தவர். இவர் அமெரிக்கத் திரைப்படத்துறையின் முதல் பெண்மணி எனப் புகழப்படுகிறார். இவர் அடிப்படை திரைப்பட நடிப்பு நுட்பங்களை அறிமுகப்படுத்தியமைக்காகவும் அறியப்படுகிறார்.
இளமைப்பருவம்
லியோன் டயானா கேச் 1893, அக்டோபர் 14 அன்று ஓஹியோவில் ஸ்ப்ரிங்ஃபீப்பில் பிறந்தார். அவரது தந்தை ஜேம்ஸ் லீ ஜிஷ், மது அருந்துபவர், அரிதாகவே வீட்டிலேயே இருந்தார், எனவே குடும்பத்தினர் தங்களைக் காப்பாற்றுவதற்காக தாங்களே எதாவது வேலை செய்து பிழைக்கும் நிலை ஏற்பட்டது. லில்லியன், அவரது சகோதரி டோரதி ஜிஷ் மற்றும் அவர்களின் தாயார் மேரி ஜிஷ் ஆகியோர் உள்ளூர் நாடக கம்பெனியில் நடித்து வந்தனர் பார்வையாளரின் முன்னிலையில் முதன்முதலில் தோன்றியபோது லில்லியன் வயது ஆறு .. அடுத்த 13 ஆண்டுகளில், சகோதரிடோரதி யும் நாடக மேடை பார்வையாளர்களுக்கு பரீட்சயம் ஆகி பெரும் வெற்றி பெற்றனர் .உண்மையில், அவர் படங்களில் நாடி செல்லவில்லை .என்றாலும் பெரிய மேடை நடிகைகளில் ஒருவராகவே இன்றும் கருதப்பட்டு வருகிறார்